{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Pravilnika o provedbi Programa državne potpore za kompenzaciju smanjene vrijednosti tovnih svinja isporučenih na klanje iz zone ograničenja III uslijed primjene posebnih mjera za kontrolu afričke svinjske kuge"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"BELJE PLUS DRUŠTVO S OGRANIČENOM ODGOVORNOŠĆU ZA PRIVREĐIVANJE U POLJODJELSTVU, PRERAĐIVAČKOJ INDUSTRIJI I PROMETU ROBA","  ,\nMjera u provedbi Programa","Predlažemo da ovaj program potpore bude nastavak prethodnog programa i da se odnosi na cijelu 2024. godinu, s početkom primjene od 01. 01. 2024. godine, iz razloga što su se svinjogojski proizvođači i tijekom mjeseci siječnja i veljače 2024. godine ponovno susreli s otežanim plasmanom svinja iz Zone III, što je prouzročilo smanjenje cijena za svinje iz tog područja, kao i povećanje troškova proizvodnje.","Nije prihvaćen","Prihvatljivo razdoblje za potporu definirano kao razdoblje od 1. ožujka 2024. godine do 28. veljače 2025. godine, odobreno je kao takvo od strane Europske komisije. Ministarstvo poljoprivrede, šumarstva i ribarstva nije u mogućnosti Pravilnikom propisati prihvatljivo razdoblje različito od onoga definiranog u Programu odobrenom od strane Europske komisije."]
[2,"BRUNO JURIĆ","  ,\nIznos potpore","Članak 6. st. 4  S obzirom da se u ovoj točki određuje i da „Iznos potpore ne može premašiti 100% utvrđenog gubitka i ne može biti veći od umnoška težine živih svinja isporučenih na klanje i 15% cijene u tjednu isporuke iz stavka 3. ovoga članka.'' – \n              zbog povećanih troškova proizvodnje predlažemo da se 15% promijeni u najmanje 25%.\nBruno Jurić u ime Vupik plus d.o.o.","Nije prihvaćen","Iznos potpore definiran je sukladno odredbama Programa potpore odobrenog od strane Europske komisije. Ministarstvo poljoprivrede, šumarstva i ribarstva je početkom godine, a prije izrade predmetnog Programa održalo niz sastanaka s predstavnicima primarne svinjogojske proizvodnje, klaoničke industrije te predstavnicima trgovačkih centara. Na navedenim sastancima je utvrđeno da je tržišna cijena živih svinja upućenih na klanje s objekata koji se nalaze u zoni ograničenja III smanjena do 15% zbog povećanih troškova klaonica nastalih uslijed provedbe propisanih mjera i izostanka dijela prihoda od prodaje jestivih nusproizvoda klanja. Ministarstvo poljoprivrede, šumarstva i ribarstva nije u mogućnosti Pravilnikom propisati iznos potpore različit od onoga definiranog u Programu odobrenom od strane Europske komisije."]
[3,"BELJE PLUS DRUŠTVO S OGRANIČENOM ODGOVORNOŠĆU ZA PRIVREĐIVANJE U POLJODJELSTVU, PRERAĐIVAČKOJ INDUSTRIJI I PROMETU ROBA","  ,\nIznos potpore","S obzirom na mogućnost različitog tumačenja načina obračuna iz st. 1, 2 i 3 ovog članka, molimo jasniju razradu odnosno konkretan primjer načina obračuna te s tim u vezi i informaciju od kada će se ovaj obračun primjenjivati.","Primljeno na znanje","Pri izračunu potpore umnožak težine živih svinja isporučenih sa farmi u zoni ograničenja III izravno u klaonicu (evidentiranih u sustavu razvrstavanja i označivanja na liniji klanja kao T1 ili T2) i tržišne cijene u tjednu isporuke svinja na klanje umanjuje se za prihod od prodaje istih i druga plaćanja za iste prihvatljive troškove ukoliko postoje. Obračun se primjenjuje za prihvatljiva grla svinja isporučena u klaonicu u razdoblju 1. ožujka 2024. godine do 28. veljače 2025. godine, dok se u obračunu primjenjuje tržišna cijena u tjednu isporuke svinja."]
[4,"TOMISLAV NIKOLIĆ","  ,\nIznos potpore","Poštovani,\ns obzirom da je za uzgoj svinja većih klaoničkih težina razvrstanih na liniji klanja kao T2 potreban veći udio krmiva za kilogram prirasta, samim time i poskupljuje proizvodnju takvih svinja, smatramo da za svinje razvrstane na liniji klanja kao T2 iznos potpore treba biti 30% cijene u tjednu isporuke iz stavka 3. ovoga članka.\nLP\nSvinjogojska udruga Brodsko-posavske županije","Nije prihvaćen","Iznos potpore definiran je sukladno odredbama Programa potpore odobrenog od strane Europske komisije. Ministarstvo poljoprivrede, šumarstva i ribarstva nije u mogućnosti Pravilnikom o provedbi propisati iznos potpore različit od onoga definiranog u Programu odobrenom od strane Europske komisije."]